«Սինոփսիս Արմենիա» ընկերության գործադիր տնօրեն, ՏՏ ոլորտում համաշխարհային ներդրման համար ՀՀ Նախագահի 2016 թվականի մրցանակաբաշխության գործադիր տնօրեն Հովիկ Մուսայելյանը Tert.am-ի հետ զրույցում անդրադարձավ կառավարության ծրագրի ՏՏ ոլորտին վերաբերող դրույթներին: «Ոլորտի զարգացումը, չեմ կարծում, որ միայն կառավարութան ծրագրով պետք է արտացոլվի։ Կառավարության ծրագիրն, իհարկե, նպատակուղղված է ոլորտի զարգացմանը, բայց եթե մենք ուզում ենք լուրջ արդյունքներ արձանագրել, շատ անբավարար է միայն կառավարության ծրագրով առաջնորդվելով ՏՏ ոլորտը զարգացնելը: Այդ խնդիրը մասնավոր ընկերությունների խնդիրն է, որոնք պետք է շահագրգռված լինեն երկրում նոր ներդրումներ անել ու զարգացումներ ունենալ»,- ասաց նա: